ROMÂNIA

**JUDEŢUL SUCEAVA**

**MUNICIPIUL CÂMPULUNG MOLDOVENESC**

**CONSILIUL LOCAL**

**PROCES VERBAL**

**al şedinţei ordinare a Consiliului Local**

**al Municipiului Câmpulung Moldovenesc din 27 octombrie 2022**

Şedinţa începe la orele 1200.

Se intonează Imnul de Stat.

Convocarea şedinţei a fost făcută de către primarul municipiului prin Dispoziţia primarului nr. 474/2022.

Sunt prezenţi domnii: Negură Mihăiţă – primar, Berențan Corneliu – viceprimar şi doamna Erhan Rodica – secretar general al municipiului.

Au fost invitați şi participă la şedinţă: Florescu Iuliana, Erhan – Vicol Maria Daniela, Melen Daniel și Zdrob George.

Şedinţa este deschisă de domnul consilier local Berențan Corneliu - Petru, preşedinte de şedinţă, care dă cuvântul d-nei secretar pentru a informa asupra prezenței consilierilor locali la ședință. D-na. secretar informează plenul că sunt prezenți 17 consilieri locali; lipsesc motivat domnii consilieri locali Giosan Cosmin și Sologiuc Teodor, astfel încât şedinţa este legal constituită şi îşi poate desfăşura lucrările.

Președintele de ședință dă cuvântul domnului primar pentru a prezenta proiectul ordinii de zi:

1.Aprobarea procesului verbal al şedinţei Consiliului Local al municipiului Câmpulung Moldovenesc din 14 octombrie 2022.

2.Proiect de hotărâre numărul 111/10.10.2022 privind alegerea președintelui de ședință al Consiliului Local al municipiului Câmpulung Moldovenesc.

Inițiator: Primarul municipiului.

Aviz comisii: Comisia juridică.

Raport de specialitate: Direcția administrație publică și Compartiment juridic.

3.Proiect de hotărâre numărul 112/10.10.2022 privind aprobarea Statutului municipiului Câmpulung Moldovenesc, județul Suceava.

Inițiator: Primarul municipiului.

Aviz comisii: Comisia economică, Comisia urbanism, Comisia învățământ și Comisia juridică.

Raport de specialitate: Direcția administrație publică, Direcția economică, Direcția tehnică și urbanism și Compartiment juridic.

4.Proiect de hotărâre numărul 113/10.10.2022 cu privire la alocarea cantității de 30 m.c. material lemnos de lucru, ca ajutor de urgență pentru refacerea unei locuințe și anexe afectate de incendiu.

Inițiator: Primarul municipiului.

Aviz comisii: Comisia economică.

Raport de specialitate: Direcția tehnică și urbanism, Direcția economică și Compartiment juridic.

5.Proiect de hotărâre numărul 114/10.10.2022 cu privire la alocarea cantității de 15 m.c. material lemnos de lucru, ca ajutor de urgență pentru refacerea unei locuințe și anexe afectate de incendiu.

Inițiator: Primarul municipiului.

Aviz comisii: Comisia economică.

Raport de specialitate: Direcția tehnică și urbanism, Direcția economică și Compartiment juridic.

6.Proiect de hotărâre numărul 115/10.10.2022 cu privire la alocarea cantității de 5 m.c. material lemnos de lucru, ca ajutor de urgență pentru refacerea unei locuințe și anexe afectate de incendiu.

Inițiator: Primarul municipiului.

Aviz comisii: Comisia economică.

Raport de specialitate: Direcția tehnică și urbanism, Direcția economică și Compartiment juridic.

7.Proiect de hotărâre numărul 116/10.10.2022 cu privire la alocarea cantității de 30 m.c. material lemnos de lucru, ca ajutor de urgență pentru refacerea unei locuințe și anexe afectate de incendiu.

Inițiator: Primarul municipiului.

Aviz comisii: Comisia economică.

Raport de specialitate: Direcția tehnică și urbanism, Direcția economică și Compartiment juridic.

8.Proiect de hotărâre numărul 117/10.10.2022 privind aprobarea structurii organizatorice la Spitalul Municipal Câmpulung Moldovenesc.

Inițiator: Primarul municipiului.

Aviz comisii: Comisia economică și Comisia învățământ.

Raport de specialitate: Direcția administrație publică și Compartiment juridic.

9.Proiect de hotărâre numărul 118/10.10.2022 privind aprobarea organigramei, statului de funcții și a numărului de personal la Spitalul Municipal Câmpulung Moldovenesc.

Inițiator: Primarul municipiului.

Aviz comisii: Comisia economică și Comisia învățământ.

Raport de specialitate: Direcția administrație publică și Compartiment juridic.

10.Proiect de hotărâre numărul 119/10.10.2022 privind aprobarea cuantumului lunar al burselor și a numărului acestora acordate elevilor din învățământul preuniversitar de stat din municipiul Câmpulung Moldovenesc în anul școlar 2022 – 2023.

Inițiator: Primarul municipiului.

Aviz comisii: Comisia economică și Comisia învățământ.

Raport de specialitate: Direcția economică.

11.Proiect de hotărâre numărul 120/10.10.2022 cu privire la alocarea din bugetul local al municipiului Câmpulung Moldovenesc a sumei de 50.000 lei Parohiei Ionei Câmpulung Moldovenesc pentru cofinanţarea lucrărilor de modernizare și schimbare volumetrie acoperiș biserică, casă de prăznuire și clopotniță.

Inițiator: Primarul municipiului.

Aviz comisii: Comisia economică și Comisia învățământ.

Raport de specialitate: Direcția economică, Direcția tehnică și urbanism și Compartiment juridic.

12.Proiect de hotărâre numărul 121/10.10.2022 privind aprobarea programului de măsuri specifice sezonului rece 2022 – 2023 şi aprobarea tehnologiei de intervenţie în cazul apariţiei poleiului şi a căderilor de zăpadă în municipiul Câmpulung Moldovenesc.

Inițiator: Primarul municipiului.

Aviz comisii: Comisia urbanism și Comisia juridică.

Raport de specialitate: Compartiment juridic și Direcția poliție locală.

13.Proiect de hotărâre numărul 122/10.10.2022 cu privire la atribuirea în folosinţă gratuită a unui imobil proprietatea privată a municipiului Câmpulung Moldovenesc situat în strada Bogdan Vodă f.n., municipiul Câmpulung Moldovenesc, către Protopopiatul Câmpulung Moldovenesc în vederea extinderii construcției cu destinația de cantină socială, birouri și spații de cazare.

Inițiator: Primarul municipiului.

Aviz comisii: Comisia urbanism și Comisia juridică.

Raport de specialitate: Direcția tehnică și urbanism, Direcția economică și Compartiment juridic.

14.Proiect de hotărâre numărul 123/10.10.2022 privind atestarea apartenenței la domeniul privat al municipiului Câmpulung Moldovenesc a unor imobile.

Inițiator: Primarul municipiului.

Aviz comisii: Comisia urbanism și Comisia juridică.

Raport de specialitate: Direcția tehnică și urbanism, Direcția economică și Compartiment juridic.

15.Proiect de hotărâre numărul 124/10.10.2022 privind aprobarea acordului de colaborare între municipiul Câmpulung Moldovenesc şi Întreprinderea individuală „Molocea O. V. Florin”, în vederea amenajării unui patinoar pe terenul de sport situat în Câmpulung Moldovenesc strada 22 Decembrie f.n., proprietatea publică a municipiului Câmpulung Moldovenesc.

Inițiator: Primarul municipiului.

Aviz comisii: Comisia economică și Comisia juridică.

Raport de specialitate: Direcția tehnică și urbanism, Direcția economică și Compartiment juridic.

16.Proiect de hotărâre numărul 125/10.10.2022 privind aprobarea închirierii prin licitație publică a unui spațiu cu destinația de laborator de biologie moleculară, situat în incinta Ambulatoriului de Specialitate Câmpulung Moldovenesc, din str. Dimitrie Cantemir nr. 2, municipiul Câmpulung Moldovenesc, proprietatea privată a Municipiului Câmpulung Moldovenesc și aflat în administrarea Spitalului Municipal Câmpulung Moldovenesc.

Inițiator: Primarul municipiului.

Aviz comisii: Comisia economică și Comisia juridică.

Raport de specialitate: Direcția tehnică și urbanism, Direcția economică și Compartiment juridic.

17.Proiect de hotărâre numărul 126/10.10.2022 privind aprobarea rectificării bugetului local, majorării fondului de rezervă, virărilor de credite bugetare, influențelor la lista de investiții a bugetului și utilizării fondului de rezervă al bugetului local pe anul 2022, aprobarea majorării bugetului, virărilor de credite bugetare și influențelor la lista de investiții a bugetului instituţiilor publice şi activităţilor finanţate integral sau parţial din venituri proprii pe anul 2022.

Inițiator: Primarul municipiului.

Aviz comisii: Comisia economică.

Raport de specialitate: Direcția economică.

18.Proiect de hotărâre numărul 127/10.10.2022 privind închirierea spațiului proprietatea privată a municipiului Câmpulung Moldovenesc situat în strada Calea Bucovinei nr. 65 A, Câmpulung Moldovenesc, în vederea desfășurării activităților specifice cabinetelor medicale.

Inițiator: Primarul municipiului.

Aviz comisii: Comisia economică și Comisia juridică.

Raport de specialitate: Direcția tehnică și urbanism, Direcția economică și Compartiment juridic.

19.Informările domnului primar Negură Mihăiță, înregistrate la nr. 32357/10.10.2022 și 32358/10.10.2022.

20.Solicitarea ,,Asociației Bucovina Curată” nr. 21 din 30.09.2022, înregistrată la nr. 31429 din 04.10.2022.

21.Adresa Regiei Naționale a Pădurilor – Romsilva – Direcția Silvică Suceava nr. 17086 din 14.09.2022, înregistrată la nr. 29216 din 15.09.2022.

22.Solicitarea doamnei dr. Răescu Alexandra, înregistrată la nr. 20 CL din 10.10.2022, însoțită de punctul de vedere al Direcției tehnice și urbanism.

23.Situație lunară privind activitățile realizate de persoanele beneficiare de ajutor social, conform planului de acțiuni în luna septembrie 2022, înregistrată la nr. 31002 din 30.09.2022.

24.Diverse.

Domnul preşedinte consultă plenul dacă sunt propuneri pentru suplimentarea ordinii de zi.

Domnul primar solicită suplimentarea ordinii de zi cu un proiect de hotărâre care are caracter de urgență:

1.Proiect de hotărâre numărul 129/25.10.2022cu privire la alocarea din bugetul local al municipiului Câmpulung Moldovenesc a unei sume pentru sprijinirea organizării și desfășurării Olimpiadei Internaționale de Astronomie și Științele Spațiului pentru Juniori în perioada 31 octombrie – 7 noiembrie 2022.

Inițiator: Primarul municipiului.

Aviz comisii: Comisia economică.

Raport de specialitate: Direcția economică, Centrul Național de Informare și Promovare Turistică și Compartiment juridic.

Se supune la vot suplimentarea ordinii de zi. Se votează cu 17 voturi ,,pentru”.

Se supune la vot ordinea de zi pe ansamblu. Se votează cu 17 voturi ,,pentru”.

D-na. secretar – vă reamintesc că aveți obligația legală ca la începutul ședinței să declarați dacă aveți un interes personal față de proiectele aflate pe ordinea de zi care ar putea conduce la un conflict de interese.

Doamna consilier local Flutur Florica și domnul consilier local Paziuc Lucian anunță că nu vor participa la dezbateri și la vot la proiectul de hotărâre numărul 126/10.10.2022 privind aprobarea rectificării bugetului local, majorării fondului de rezervă, virărilor de credite bugetare, influențelor la lista de investiții a bugetului și utilizării fondului de rezervă al bugetului local pe anul 2022, aprobarea majorării bugetului, virărilor de credite bugetare și influențelor la lista de investiții a bugetului instituţiilor publice şi activităţilor finanţate integral sau parţial din venituri proprii pe anul 2022.

**Se trece la punctul 1 de pe ordinea de zi (Aprobarea procesului verbal al şedinţei Consiliului Local al municipiului Câmpulung Moldovenesc din 14.10.2022).**

Nu sunt obiecţii.

Se supune la vot. Se votează cu 17 voturi „pentru”.

**Se trece la punctul 2 de pe ordinea de zi (Proiect de hotărâre numărul 111/10.10.2022 privind alegerea președintelui de ședință al Consiliului Local al municipiului Câmpulung Moldovenesc).**

Se dă cuvântul domnului primar pentru a prezenta referatul de aprobare la proiectul de hotărâre.

Dă citire proiectului de hotărâre pe articole.

Se prezintă raportul de specialitate al Direcției administrație publică și Compartiment juridic.

Comisia nr. 4 avizează favorabil proiectul de hotărâre.

Discuții/propuneri:

Dl. președinte de ședință – propun ca președinte de ședință pentru următoarele 3 luni pe dl. consilier Boicu Bogdan-Nicolae.

Nu sunt alte propuneri.

Se supune la vot proiectul de hotărâre cu propunerea d-lui președinte de ședință. Se votează cu 17 voturi „pentru”.

Hotărârea a fost adoptată.

**Se trece la punctul 3 de pe ordinea de zi (Proiect de hotărâre numărul 112/10.10.2022 privind aprobarea Statutului municipiului Câmpulung Moldovenesc, județul Suceava).**

Se dă cuvântul domnului primar pentru a prezenta referatul de aprobare la proiectul de hotărâre.

Dă citire proiectului de hotărâre pe articole.

Se prezintă raportul de specialitate al Direcției administrație publică, raportul de specialitate al Direcției economice și raportul de specialitate al Compartimentului juridic.

Comisiile nr. 1, nr. 2, nr. 3 și nr. 4 avizează favorabil proiectul de hotărâre.

Nu sunt discuții.

Se supune la vot proiectul de hotărâre. Se votează cu 17 voturi ,,pentru”.

Hotărârea a fost adoptată.

**Se trece la punctul 4 de pe ordinea de zi (Proiect de hotărâre numărul 113/10.10.2022 cu privire la alocarea cantității de 30 m.c. material lemnos de lucru, ca ajutor de urgență pentru refacerea unei locuințe și anexe afectate de incendiu).**

Se dă cuvântul domnului primar pentru a prezenta referatul de aprobare la proiectul de hotărâre.

Dă citire proiectului de hotărâre pe articole.

Se prezintă raportul de specialitate al Direcției tehnice și urbanism, raportul de specialitate al Direcției economice și raportul de specialitate al Compartimentului juridic.

Comisia nr. 1 avizează favorabil proiectul de hotărâre.

Nu sunt discuții.

Dl. președinte de ședință – fiind vorba de persoane, votul este secret. Prezintă procedura de vot.

Se distribuie buletinele de vot.

Se supune la vot secret proiectul de hotărâre.

D-na secretar general – în urma numărării voturilor avem 17 voturi ,,pentru”.

Hotărârea a fost adoptată.

**Se trece la punctul 5 de pe ordinea de zi (Proiect de hotărâre numărul 114/10.10.2022 cu privire la alocarea cantității de 15 m.c. material lemnos de lucru, ca ajutor de urgență pentru refacerea unei locuințe și anexe afectate de incendiu).**

Se dă cuvântul domnului primar pentru a prezenta referatul de aprobare la proiectul de hotărâre.

Dă citire proiectului de hotărâre pe articole.

Se prezintă raportul de specialitate al Direcției tehnice și urbanism, raportul de specialitate al Direcției economice și raportul de specialitate al Compartimentului juridic.

Comisia nr. 1 avizează favorabil proiectul de hotărâre.

Nu sunt discuții.

Dl. președinte de ședință – fiind vorba de persoane, votul este secret. Prezintă procedura de vot.

Se distribuie buletinele de vot.

Se supune la vot secret proiectul de hotărâre.

D-na secretar general – în urma numărării voturilor avem 17 voturi ,,pentru”.

Hotărârea a fost adoptată.

**Se trece la punctul 6 de pe ordinea de zi (Proiect de hotărâre numărul 115/10.10.2022 cu privire la alocarea cantității de 5 m.c. material lemnos de lucru, ca ajutor de urgență pentru refacerea unei locuințe și anexe afectate de incendiu).**

Se dă cuvântul domnului primar pentru a prezenta referatul de aprobare la proiectul de hotărâre.

Dă citire proiectului de hotărâre pe articole.

Se prezintă raportul de specialitate al Direcției tehnice și urbanism, raportul de specialitate al Direcției economice și raportul de specialitate al Compartimentului juridic.

Comisia nr. 1 avizează favorabil proiectul de hotărâre.

Nu sunt discuții.

Dl. președinte de ședință – fiind vorba de persoane, votul este secret. Prezintă procedura de vot.

Se distribuie buletinele de vot.

Se supune la vot secret proiectul de hotărâre.

D-na secretar general – în urma numărării voturilor avem 17 voturi ,,pentru”.

Hotărârea a fost adoptată.

**Se trece la punctul 7 de pe ordinea de zi (Proiect de hotărâre numărul 116/10.10.2022 cu privire la alocarea cantității de 30 m.c. material lemnos de lucru, ca ajutor de urgență pentru refacerea unei locuințe și anexe afectate de incendiu).**

Se dă cuvântul domnului primar pentru a prezenta referatul de aprobare la proiectul de hotărâre.

Dă citire proiectului de hotărâre pe articole.

Se prezintă raportul de specialitate al Direcției tehnice și urbanism, raportul de specialitate al Direcției economice și raportul de specialitate al Compartimentului juridic.

Comisia nr. 1 avizează favorabil proiectul de hotărâre.

Nu sunt discuții.

Dl. președinte de ședință – fiind vorba de persoane, votul este secret. Prezintă procedura de vot.

Se distribuie buletinele de vot.

Se supune la vot secret proiectul de hotărâre.

D-na secretar general – în urma numărării voturilor avem 17 voturi ,,pentru”.

Hotărârea a fost adoptată.

**Se trece la punctul 8 de pe ordinea de zi (Proiect de hotărâre numărul 117/10.10.2022 privind aprobarea structurii organizatorice la Spitalul Municipal Câmpulung Moldovenesc).**

Se dă cuvântul domnului primar pentru a prezenta referatul de aprobare la proiectul de hotărâre.

Dă citire proiectului de hotărâre pe articole.

Se prezintă raportul de specialitate al Compartimentului resurse umane și raportul de specialitate al Compartimentului juridic și

Comisiile nr. 1 și nr. 3 avizează favorabil proiectul de hotărâre.

Nu sunt discuții.

Se supune la vot proiectul de hotărâre. Se votează cu 17 voturi ,,pentru”.

Hotărârea a fost adoptată.

**Se trece la punctul 9 de pe ordinea de zi (Proiect de hotărâre numărul 118/10.10.2022 privind aprobarea organigramei, statului de funcții și a numărului de personal la Spitalul Municipal Câmpulung Moldovenesc).**

Se dă cuvântul domnului primar pentru a prezenta referatul de aprobare la proiectul de hotărâre.

Dă citire proiectului de hotărâre pe articole.

Se prezintă raportul de specialitate al Compartimentului resurse umane și raportul de specialitate al Compartimentului juridic.

Comisiile nr. 1 și nr. 3 avizează favorabil proiectul de hotărâre.

Discuții:

Dl. președinte de ședință – dă cuvântul d-lui manager Cosinschi.

Dl. manager – au fost niște modificări de personal și la structura organizatorică și din acest motiv este în fața dumneavoastră proiectul de hotărâre.

D-na. consilier local Flutur – adresează cuvinte de laudă managerului Spitalului cât și personalului care își desfășoara activitatea la Spital.

Se supune la vot proiectul de hotărâre. Se votează cu 17 voturi ,,pentru”.

Hotărârea a fost adoptată.

**Se trece la punctul 10 de pe ordinea de zi (Proiect de hotărâre numărul 119/10.10.2022 privind aprobarea cuantumului lunar al burselor și a numărului acestora acordate elevilor din învățământul preuniversitar de stat din municipiul Câmpulung Moldovenesc în anul școlar 2022 – 2023).**

Se dă cuvântul domnului primar pentru a prezenta referatul de aprobare la proiectul de hotărâre.

Dă citire proiectului de hotărâre pe articole.

Se prezintă raportul de specialitate al Direcției economice.

Comisiile nr. 1 și nr. 3 avizează favorabil proiectul de hotărâre.

Nu sunt discuții.

Se supune la vot proiectul de hotărâre. Se votează cu 17 voturi ,,pentru”.

Hotărârea a fost adoptată.

**Se trece la punctul 11 de pe ordinea de zi (Proiect de hotărâre numărul 120/10.10.2022 cu privire la alocarea din bugetul local al municipiului Câmpulung Moldovenesc a sumei de 50.000 lei Parohiei Ionei Câmpulung Moldovenesc pentru cofinanţarea lucrărilor de modernizare și schimbare volumetrie acoperiș biserică, casă de prăznuire și clopotniță).**

Se dă cuvântul domnului primar pentru a prezenta referatul de aprobare la proiectul de hotărâre.

Dă citire proiectului de hotărâre pe articole.

Se prezintă raportul de specialitate al Direcției economice, raportul de specialitate al Direcției tehnice și urbanism și raportul de specialitate al Compartimentului juridic.

Comisiile nr. 1 și nr. 3 avizează favorabil proiectul de hotărâre.

Nu sunt discuții.

Se supune la vot proiectul de hotărâre. Se votează cu 17 voturi ,,pentru”.

Hotărârea a fost adoptată.

**Se trece la punctul 12 de pe ordinea de zi (Proiect de hotărâre numărul 121/10.10.2022 privind aprobarea programului de măsuri specifice sezonului rece 2022 – 2023 şi aprobarea tehnologiei de intervenţie în cazul apariţiei poleiului şi a căderilor de zăpadă în municipiul Câmpulung Moldovenesc).**

Se dă cuvântul domnului primar pentru a prezenta referatul de aprobare la proiectul de hotărâre.

Dă citire proiectului de hotărâre pe articole.

Se prezintă raportul de specialitate al Compartimentului juridic și raportul de specialitate al Direcției Poliție Locală.

Comisiile nr. 2 și nr. 4 avizează favorabil proiectul de hotărâre.

Discuții:

Dl. consilier local Boicu Alin – în ultimii ani este o migrare a anotimpurilor și ar fi bine să avem în vedere ca acest program să fie extins spre sfârșitul lunii martie.

Dl. consilier local Moroșan – operatorul are echipată cu mașina cu GPS, au pus la dispoziție platforma pentru urmărirea prin GPS?

Dl. Drișcu Andrei – mașinile sunt dotate cu GPS.

D-na. secretar – la art. 3 fiind vorba de persoane, votul este secret. Prezintă procedura de vot.

Se distribuie buletinele de vot.

Se supune la vot secret proiectul de hotărâre.

D-na secretar general – în urma numărării voturilor avem 17 voturi ,,pentru”.

Se supune la vot proiectul de hotărâre. Se votează cu 17 voturi ,,pentru”.

Hotărârea a fost adoptată.

**Se trece la punctul 13 de pe ordinea de zi (Proiect de hotărâre numărul 122/10.10.2022 cu privire la atribuirea în folosinţă gratuită a unui imobil proprietatea privată a municipiului Câmpulung Moldovenesc situat în strada Bogdan Vodă f.n., municipiul Câmpulung Moldovenesc, către Protopopiatul Câmpulung Moldovenesc în vederea extinderii construcției cu destinația de cantină socială, birouri și spații de cazare).**

Se dă cuvântul domnului primar pentru a prezenta referatul de aprobare la proiectul de hotărâre.

Dă citire proiectului de hotărâre pe articole.

Se prezintă raportul de specialitate al Direcției tehnice și urbanism, raportul de specialitate al Direcției economice și raportul de specialitate al Compartimentului juridic.

Comisiile nr. 2 și nr. 4 avizează favorabil proiectul de hotărâre.

Nu sunt discuții.

Se supune la vot proiectul de hotărâre. Se votează cu 17 voturi ,,pentru”.

Hotărârea a fost adoptată.

**Se trece la punctul 14 de pe ordinea de zi (Proiect de hotărâre numărul 123/10.10.2022 privind atestarea apartenenței la domeniul privat al municipiului Câmpulung Moldovenesc a unor imobile).**

Se dă cuvântul domnului primar pentru a prezenta referatul de aprobare la proiectul de hotărâre.

Dă citire proiectului de hotărâre pe articole.

Se prezintă raportul de specialitate al Direcției tehnice și urbanism, raportul de specialitate al Direcției economice și raportul de specialitate al Compartimentului juridic.

Comisiile nr. 2 și nr. 4 avizează favorabil proiectul de hotărâre.

Nu sunt discuții.

Se supune la vot proiectul de hotărâre. Se votează cu 17 voturi ,,pentru”.

Hotărârea a fost adoptată.

**Se trece la punctul 15 de pe ordinea de zi (Proiect de hotărâre numărul 124/10.10.2022 privind aprobarea acordului de colaborare între municipiul Câmpulung Moldovenesc şi Întreprinderea individuală „Molocea O. V. Florin”, în vederea amenajării unui patinoar pe terenul de sport situat în Câmpulung Moldovenesc strada 22 Decembrie f.n., proprietatea publică a municipiului Câmpulung Moldovenesc).**

Se dă cuvântul domnului primar pentru a prezenta referatul de aprobare la proiectul de hotărâre.

Dă citire proiectului de hotărâre pe articole.

Se prezintă raportul de specialitate al Direcției tehnice și urbanism, raportul de specialitate al Direcției economice și raportul de specialitate al Compartimentului juridic.

Comisiile nr. 1 și nr. 4 avizează favorabil proiectul de hotărâre.

Discuții:

Dl. consilier local Boicu Alin – acest patinoar creează o facilitate de distracție. Având în vedere creșterea energiei, este bine că s-a găsit o soluție pentru a suporta doar 50% din factura energiei electrice.

Se supune la vot proiectul de hotărâre. Se votează cu 17 voturi ,,pentru”.

Hotărârea a fost adoptată.

**Se trece la punctul 16 de pe ordinea de zi (Proiect de hotărâre numărul 125/10.10.2022 privind aprobarea închirierii prin licitație publică a unui spațiu cu destinația de laborator de biologie moleculară, situat în incinta Ambulatoriului de Specialitate Câmpulung Moldovenesc, din str. Dimitrie Cantemir nr. 2, municipiul Câmpulung Moldovenesc, proprietatea privată a Municipiului Câmpulung Moldovenesc și aflat în administrarea Spitalului Municipal Câmpulung Moldovenesc).**

Se dă cuvântul domnului primar pentru a prezenta referatul de aprobare la proiectul de hotărâre.

Dă citire proiectului de hotărâre pe articole.

Se prezintă raportul de specialitate al Direcției tehnice și urbanism, raportul de specialitate al Direcției economice și raportul de specialitate al Compartimentului juridic.

Comisiile nr. 1 și nr. 4 avizează favorabil proiectul de hotărâre.

Nu sunt discuții.

Se supune la vot proiectul de hotărâre. Se votează cu 17 voturi ,,pentru”.

Hotărârea a fost adoptată.

**Se trece la punctul 17 de pe ordinea de zi (Proiect de hotărâre numărul 126/10.10.2022 privind aprobarea rectificării bugetului local, majorării fondului de rezervă, virărilor de credite bugetare, influențelor la lista de investiții a bugetului și utilizării fondului de rezervă al bugetului local pe anul 2022, aprobarea majorării bugetului, virărilor de credite bugetare și influențelor la lista de investiții a bugetului instituţiilor publice şi activităţilor finanţate integral sau parţial din venituri proprii pe anul 2022).**

Se dă cuvântul domnului primar pentru a prezenta referatul de aprobare la proiectul de hotărâre.

Dă citire proiectului de hotărâre pe articole.

Se prezintă raportul de specialitate al Direcției economice.

Comisia nr. 1 avizează favorabil proiectul de hotărâre.

D-na secretar general – avem un amendament din partea inițiatorului, a fost depus în termenul legal.

Dl. primar – dă citire amendamentului. Detaliază amendamentul.

Nu sunt discuții.

Se supune la vot amendamentul inițiatorului. Se votează cu 15 voturi ,,pentru”. Nu participă la vot d-na. consilier Flutur și dl. consilier Paziuc.

Se supune la vot proiectul de hotărâre cu amendamentul inițiatorului. Se votează cu 15 voturi ,,pentru”. Nu participă la vot d-na. consilier Flutur și dl. consilier Paziuc.

Hotărârea a fost adoptată.

**Se trece la punctul 18 de pe ordinea de zi (Proiect de hotărâre numărul 127/10.10.2022 privind închirierea spațiului proprietatea privată a municipiului Câmpulung Moldovenesc situat în strada Calea Bucovinei nr. 65 A, Câmpulung Moldovenesc, în vederea desfășurării activităților specifice cabinetelor medicale).**

Se dă cuvântul domnului primar pentru a prezenta referatul de aprobare la proiectul de hotărâre.

Dă citire proiectului de hotărâre pe articole.

Se prezintă raportul de specialitate al Direcției tehnice și urbanism, raportul de specialitate al Direcției economice și raportul de specialitate al Compartimentului juridic.

Comisia nr. 1 avizează favorabil proiectul de hotărâre cu un amendament. Dă citire amendamentului.

Comisia nr. 4 avizează favorabil proiectul de hotărâre.

Discuții/propuneri:

Dl. președinte de ședință – propune reprezentant în comisia de evaluare a ofertelor licitației pe dl. consilier local Munteanu Mircea, supleant în comisia de evaluare a ofertelor licitației pe d-na. Cocuța-Piticari Cristina, reprezentant în comisia de soluționare a contestațiilor licitației pe d-na. Alvirescu Ioana și supleant în comisia de evaluare a ofertelor licitației pe dl. Robciuc Silviu.

D-na. secretar – la art. 5 și art. 6 fiind vorba de persoane, votul trebuie să fie secret. Prezintă procedura de vot.

Se distribuie buletinele de vot.

Se supune la vot secret art. 5 și art. 6.

D-na. secretar – în urma numărării voturilor avem 17 voturi ,,pentru”.

Se supune la vot amendamentul comisiei nr. 1. Se votează cu 17 voturi ,,pentru”.

Se supune la vot proiectul de hotărâre cu amendamentul comisiei nr. 1. Se votează cu 17 voturi ,,pentru”.

Hotărârea a fost adoptată.

Se trece la discutarea proiectului de hotărâre introdus suplimentar pe ordinea de zi:

1.Proiect de hotărâre numărul 129/25.10.2022cu privire la alocarea din bugetul local al municipiului Câmpulung Moldovenesc a unei sume pentru sprijinirea organizării și desfășurării Olimpiadei Internaționale de Astronomie și Științele Spațiului pentru Juniori în perioada 31 octombrie – 7 noiembrie 2022.

Se dă cuvântul domnului primar pentru a prezenta referatul de aprobare la proiectul de hotărâre.

Dă citire proiectului de hotărâre pe articole.

Se prezintă raportul de specialitate al Direcției economice.

Comisia nr. 1 avizează favorabil proiectul de hotărâre.

Nu sunt discuții.

Se supune la vot proiectul de hotărâre. Se votează cu 17 voturi ,,pentru”.

Hotărârea a fost adoptată.

**Se trece la punctul 19 de pe ordinea de zi (Informările domnului primar Negură Mihăiță, înregistrate la nr. 32357/10.10.2022 și 32358/10.10.2022).**

Nu sunt discuții.

**Se trece la punctul 20 de pe ordinea de zi (Solicitarea ,,Asociației Bucovina Curată” nr. 21 din 30.09.2022, înregistrată la nr. 31429 din 04.10.2022).**

Discuții:

D-na. secretar general – trebuie dat un răspuns.

Dl. consilier local Moroșan – au fost multe discuții pe această temă. Asociația tot reia aceleași discuții.

D-na. consilier local Cocuța-Piticari – nu am primit răspuns la toate întrebările. De ce dl. Pavel nu a fost primit în locul persoanei care nu a putut veni la întâlnirea din luna august?

Dl. primar – noi am trimis invitație către cetățenii din zona respectivă care nu au participat la dezbaterea publică. Dl. Pavel poate să se înscrie miercurea la audiență.

D-na. consilier Cocuța-Piticari – dl. Pavel avea împuternicire notarială din partea acelei persoane.

D-na. consilier local Flutur – există riscul de a fi blocată investiția în instanță, cei de la juridic și-au luat măsuri de precauție?

Dl. primar – nu știu ce se poate întâmpla în instanță și nu știu ce intenții are Asociația. Clar este că investiția trebuie să fie la Câmpulung pentru a salva vieți omenești. Conform legii este dreptul lor să solicite toate informațiile, noi le răspundem la toate în termenul legal. Repet, au fost 7 locații propuse, dar locația din str. Ștefan cel Mare a fost agreată de specialiști.

D-na. consilier local Alvirescu – eu ca cetățean și consilier local nu-mi permit să blochez o astfel de investiție.

Dl. consilier local Macovei – ar trebui începute lucrările pentru heliport.

Dl. primar – avizul aeronautic este favorabil, dar mai trebuie câteva proceduri legale de parcurs. Mi se pare anormal să blochezi o astfel de investiție din ambiție.

Dl. președinte de ședință – supun la vot menținerea celor 2 HCL.

Se votează cu 16 voturi ,,pentru” și un vot ,,împotrivă” (d-na. consilier local Cocuța-Piticari).

**Se trece la punctul 21 de pe ordinea de zi (Adresa Regiei Naționale a Pădurilor – Romsilva – Direcția Silvică Suceava nr. 17086 din 14.09.2022, înregistrată la nr. 29216 din 15.09.2022).**

Nu sunt discuții.

**Se trece la punctul 22 de pe ordinea de zi (Solicitarea doamnei dr. Răescu Alexandra, înregistrată la nr. 20 CL din 10.10.2022, însoțită de punctul de vedere al Direcției tehnice și urbanism).**

Discuții:

Dl. consilier local Moroșan – este foarte bine să cumpărăm acel spațiu.

D-na. secretar general – trebuie însușit punctul de vedere și comunicat un acord pentru demararea procedurilor de cumpărare.

Se supune la vot punctul de vedere cu acordul de demarare a procedurilor de cumpărare. Se votează cu 17 voturi ,,pentru”.

**Se trece la punctul 23 de pe ordinea de zi (Situație lunară privind activitățile realizate de persoanele beneficiare de ajutor social, conform planului de acțiuni în luna septembrie 2022, înregistrată la nr. 31002 din 30.09.2022).**

Nu sunt discuții.

**Se trece la punctul 24 de pe ordinea de zi (Diverse).**

**Discuții:**

Dl. primar – prezintă anumite aspecte legat de salubrizare. Informează că până la data de 30 iunie din 15000/16000 de persoane au încheiat contract doar 8000/9000 persoane. Un lucru îngrijorător este și la agenții economici, sunt agenți economici care au primit câte 5 amenzi. Sunt nemulțumit de unii cetățeni și agenți economici care încearcă să păcălească. Operatorul după ce ridică gunoiul de pe raza UAT-ului merge la Calcarul cântărește, apoi merge la Moara și constată că cantitatea de gunoi este la fel. Din acest motiv am început să facem verificări și am constatat că operatorul a ridicat gunoiul chiar și de la persoanele care nu aveau încheiat contract. Îmi doresc să fim constructivi și să rezolvăm această problemă. Ați făcut amendament pentru modificarea unui articol din caietul de sarcini, a fost un lucru corect și legal, dar din păcate tot nu este în regulă. În mare parte sunt mulțumit de serviciile societății Fritehnic. Este dezastru la platforme, cu toții ne dorim un oraș curat și civilizat, dar mă îngrijorează atitudinea cetățenilor. Problema este că noi trebuie să achităm din bugetul local o sumă destul de mare, noi trebuie să ne gândim cum recuperăm măcar 70% din sumă. Persoanele fizice care nu au încheiat contract vor fi puși în debit cu taxă de salubrizare dublă, noi vom continua din casă în casă monitorizarea și nu va scăpa nimeni. Cu banii care trebuie să-i dăm din buget firmei de salubrizare asfaltam multe străzi din municipiu, trebuie să găsim o soluție de a recupera măcar o parte din sumă. Dacă pentru persoanele fizice am găsit o variantă, trebuie urgent să găsim o variantă și pentru agenții economici. Invit operatorul să ne spună cum rezolvăm problema cu agenții economici.

Dl. Drișcu Andrei – confirm cele relatate de dl. primar. Noi am încercat să respectăm în mare caietul de sarcini, suntem la început și ne dorim ca în timp să rezolvăm împreună toate problemele cu care ne confruntăm. Sunt agenți economici care au încheiat contract, dar facturile sunt foarte mici, cu toate că gunoi produc. Noi am prevăzut în caietul de sarcină o anumită cantitate, dar la colectare cantitatea a fost dublă. Ar fi indicat să revenim la stasul inițial. Noi suntem deschiși la orice propunere benefică pentru toți.

Dl. consilier local Paziuc – îmi dau seama că vreți să reveniți la stasul inițial. Prezintă caz concret de la Spitalul de Psihiatrie, sunt diferențe foarte mari. Nu spun că acel stas nu este corect, el se poate aplica în alte țări, dar nu la noi.

Dl. Drișcu Andrei – gunoiul care se produce este în funcție de obiectul activității.

Dl. consilier local Paziuc – trebuie să găsim o soluție, dar nu cred că putem găsi astăzi. Părerea mea este că în unele situații nu funcționează cu acel stas.

Dl. Poptămaș – până la 1 septembrie nu veneau la noi la firmă să-l ridice și eram nevoiți să-l ducem la Stadion, ulterior după mai multe discuții am rezolvat problema și vin și-l ridică. Noi avem din anul 2017 un contract cu o firmă de reciclare care vin și ridică și ne și plătește.

Dl. Drișcu Andrei – dacă nu mergem pe acel stas, putem stabili la metru cub.

Dl. consilier local Boicu Bogdan – eu cred că acea sumă care trebuie să o plătim este de la persoanele fizice care nu au încheiat contract. Prin acțiunea care a început poate cetățenii vor fi corecți și vor încheia contract cu firma. Acele stasuri nu sunt bine făcute la agenții economici, deșeurile le produc în funcție de activitatea pe care o prestează. Trebuie la agenții economici să se meargă pe varianta de cântărire și valoarea amenzii să fie mărită.

Dl. consilier local Cîrmaci – trebuie identificați care nu au contract și sancționați.

Dl. consilier local Boicu Bogdan – este greu de identificat pe toți, trebuie de găsit soluții pentru a mulțumi pe toată lumea. Personal în mare parte sunt mulțumit de activitatea dvs.

Dl. consilier local Varvaroi – susțin că în caietul de sarcini era prevăzut ca colectarea să se facă prin cântărire, fiecare trebuie să plătească pentru cât produce. V-am invitat de multe ori la discuții pentru rezolvarea problemelor, dar a trebuit să treacă 9 luni. De ce cântăriți la Calcarul? Din câte știu aveți cântar pe mașină. Trebuie să găsim soluții pentru a intra în legalitate. Trebuie de luat legătura cu Asociația de proprietari pentru a mări baza de clienți, sunt multe variante de rezolvare.

Dl. consilier local Macovei – sunt mulți agenți economici care au încheiat contract cu firme de reciclare și primesc și bani. Gunoiul trebuie cântărit atunci când se ridică.

Dl. consilier local Moroșan – cifrele sunt îngrijorătoare și trebuiesc plătite. Există o bază de date care poate fi folosită pentru a identifica persoanele care nu au contract. Nu văd sistem mai corect decât cel prin cântărire. Cei care se sustrag de la aceste reguli ar trebui amendați drastic și taxă de salubrizare diferită. Îmi este greu să cred că găsim astăzi soluții. Trebuie mărită taxa și amenda, poate dacă discuția era mai devreme nu se ajungea aici.

Dl. consilier local Boicu Alin – dacă toți ar fi fost cinstiți nu am fi ajuns aici. În loc să folosim banii în alte investiții pentru comunitate, îi dăm pe gunoi. Dacă amenzile ar fi mai mari, poate am rezolva această problemă îngrijorătoare. Ar trebui și la persoanele fizice tot prin cântărire. E greu să găsim astăzi o soluție, a fost o variantă bună cea a d-lui Varvaroi cu sacii personalizați atât pentru persoanele fizice cât și pentru agenții economici. Cei de la Poliția Locală dacă vor monitoriza îi vor prinde mai ușor, le vom da amenzi mai mari și așa îi putem liniști. Nu contest modul de cântărire a agentului economic, dar nici nu putem rămâne în forma actuală deoarece pierdem foarte mulți bani.

Dl. primar – ceea ce facem noi acum nu era obligația noastră, vom face acest lucru până intrăm pe drumul cel corect. Noi am aplicat aceiași procedură, același caiet de sarcini ca la Cluj și am fost informat că operatul merge din casă în casă cu angajații lor să încheie contract, cel care nu vrea să încheie contract este sancționat cu o amendă de 5000 lei conform unei hotărârii de consiliu. Trebuie mai multă implicare din partea dvs. ca operator, ați dat anunțul și cam atât. Haideți să punem toți umărul să putem rezolvăm problema și să recuperăm banii. În urma verificărilor au mai încheiat 350 de contracte cu 660 de persoane. D-na. director economic treceți la debitare, nu iertați pe nimeni. Domnilior consilieri mergeți dimineața la platforme să vedeți cum arată, degeaba le-am împrejmuit.

Dl. consilier local Varvaroi – la Cluj gunoiul se plătește la asociație, ea este responsabilă de numărul de persoane și de platforma de gunoi. Ar trebuie ca fiecare asociație să aibă câte o platformă pe care să o monitorizeze. Trebuie responsabilitate și mai multă implicare din partea tuturor. Ar trebuie monitorizați agenții economici care nu plătesc și apoi de luat măsuri.

Dl. primar – săptămâna trecută am avut o întâlnire cu președinții asociațiilor de proprietari și le-am cerut o situație exactă cu persoanele și contractele pe fiecare bloc în parte. Are dreptate și dl. consilier Varvaroi, trebuie să responsabilizăm și asociațiile de proprietari. La noi întreținerea spațiilor verzi este făcută de primărie, în altă parte se ocupă asociațiile de proprietari. Toți vrem un oraș frumos și curat, dar haideți să fim responsabili, nu să așteptăm să vină cei de la primărie să ne ude florile și să întrețină spațiul verde de la blocuri. Am ajuns să ne păcălim unii pe alții. Haideți să punem și noi amendă de 5000 lei să vedem dacă se rezolvă această problemă. Noi trebuie să intrăm anul acesta pe o linie dreaptă. Noi venim în sprijinul operatorului, dar și ei trebuie să respecte caietul de sarcini. Până în decembrie trebuie să rezolvăm problema pentru a putea recupera o parte din bani. Sunt la al 3-lea mandat, dar nu m-am confruntat cu o asemenea problemă. În regim de urgență să faceți un sistem de plată online a salubrizării.

Dl. director Melen – prezintă unele modificări legislative din partea ANRSC.

Dl. primar – am avut un control din partea Gardei de Mediu, deoarece nu ne-am încadrat la predarea deșeurilor reciclabile am primit amendă de 2500 lei. Unii agenți economici spun ca au contract cu altă firmă pentru reciclabile și ne afectează pe noi ca municipiu la predare, trebuie un anumit procent. Trebuie să găsim o soluție pentru a crește procentul de colectare selectivă.

Dl. Apăvăloaie – noi cântărim la Calcarul doar deșeurile reciclabile, care apoi intră în stația de sortare. Nu trebuie să aveți dubii în ceea ce privește modul de cântărire, totul se face corect. Noi ne-am deplasat și cu angajații nostri de la Suceava la persoanele fizice, dar mulți ne-au întors spatele, au stat la discuții cu noi doar în momentul când au văzut că li se dă acele tomberoane. Firma a încercat să respecte cât de cât caietul se sarcini, dar suntem și noi la început de drum. Am găsit societăți cu mașina plină de gunoi pe care o descărca la platforma de la Stadion. La C-lung nu vor avea niciodată contract încheiat toate cele 16000 de persoane, deoarece la vechea firmă erau doar 12000 persoane cu contract.

Dl. consilier local Maftean – trebui să vă interesați de la asociație câte persoane sunt la fiecare apartament.

Dl. Apăvăloaie – am făcut fel și fel de pliante dar nu ne-a băgat nimeni în seamă. Noi nu putem lăsa gunoiul la poartă, deoarece caietul de sarcini ne obligă să-l ridicăm.

Dl. consilier local Boicu Bogdan – acele persoane ar trebui amendate. Cea mai simplă metodă a operatorului de a crește procentul de colectare selectivă ar fi să nu mai încaseze dublu față de gunoiul menajer. O bună parte din agenții economici ar fi de acord să predea reciclabilele agentului local în schimbul taxei gunoiului menajer.

Dl. Drișcu Andrei – pe 15 noiembrie facem 12 luni și putem renegocia tarifele și modul de colectare.

Dl. consilier local Boicu Bogdan – trebuie să încurajăm omul să colecteze selectiv.

Dl. primar – suntem de acord să vă plătim serviciile, dar și dvs. ca operator trebuie să schimbați politica pentru a mulțumi pe toată lumea.

Dl. Apăvăloaie – noi suntem o firmă care trebuie să ne facem activitatea conform caietului de sarcini, nu trebuie să aveți dubii cu privire la modul de colectare.

Dl. consilier local Paziuc – un operator economic nu poate plăti mai puțin ca o persoană fizică.

Dl. primar – ce soluții de rezolvare aveți pentru agenții economici?

Dl. consilier local Paziuc – să mărim amenda.

Dl. consilier local Varvaroi – întâi trebuie să vedem despre ce agenți economici este vorba, să vedem exact profilul activității. Operatorul trebuie să vină cu o bază de date exactă.

Dl. președinte de ședință – să ne prezentați o situație cu toate societățile care nu au încheiat contract și societățile care au facturi foarte mici.

Dl. director Melen – să ni se pună la dispoziție toate bonurile agenților economici cu cantitatea de gunoi predată. Pentru cei care nu produc gunoi menajer ar trebui de aplicat stasul.

Dl. consilier local Moroșan – ar fi bine pentru restul platformelor care nu intră în proiectul insule ecologice să prindem în buget o sumă de bani pentru echipamente necesare în vederea securizării accesului, să fie doar pe bază de cartelă. Indicat ar fi ca la încheierea contractului, operatorul să folosească declarația pe propria răspundere.

Dl. Drișcu Andrei – există acele declarații.

Dl. consilier local Moroșan – când am fost eu și am încheiat nu era acea declarație. Referitor la controlul de la Mediu îmi aduc aminte că d-na Olcu trebuia să aibă o evidență a cantității de deșeuri predate de fiecare agent economic din oraș. Noi am optat pentru cântărire pentru a stimula cantitatea la reciclabile și de a diminua cantitatea la gunoiul menajer.

Dl. președinte de ședință - vă rog să-mi trimiteți o situație a achitării contractelor.

Dl. consilier local Maftean – o verificare și la agenții economici pentru a vedea cât gunoi produc și mărite amenzile.

Dl. primar – o parte din agenții eonomici au încheiat contract, dar nu plătesc. Veniți cu un alt calcul, cu acel stas care e la nivel național aplicat pe fiecare obiect de activitate.

Dl. Drișcu Andrei – o soluție este de a modifica stasul și de a calcula un indice.

Dl. primar – avem 350 de societăți care produc gunoi, dar au facturi cu zero. Este un subiect delicat și trebuie să luăm o decizie.

Dl. consilier local Paziuc – ar trebui să facem o ședință separat, iar operatorul să ne prezinte pe masă o situație clară.

Dl. consilier local Boicu Bogdan – nu putem lua o decizie acum, neavând toate informațiile.

Dl. primar – în termen de 1 săptămână, operatorul să ne prezinte toate datele pentru a putea lua o decizie.

Dl. consilier local Macovei – să vină la discuții și directorul, nu doar juristul.

Dl. președinte de ședință - o să vă anunțăm când va avea loc ședința.

Dl. primar – prezintă unele probleme administrative cu care se confruntă Clubul Sportiv Municipal Rarăul. Au venit facturile destul de mari și noi trebuie să le plătim din bugetul local. Trebuie să monitorizăm și acest aspect.

Dl. consilier local Iftime – în acea ședință cu firma de salubritate să invităm și reprezentanții celor 2 Asociații pentru a discuta și clarifica situația. Am fost sunat de peste 30 de părinți și au semnalat anumite probleme la Stadion.

Dl. consilier local Boicu Bogdan – am fost sunat și eu și s-au plâns părinții că nu-și pot vedea copiii din tribune.

D-na director Tîmpău – prezintă fotografii cu scaunele distruse din tribună.

Dl. consilier local Boicu Bogdan – trebuie de montat o cameră.

D-na. director Țîmpău – am luat în calcul montarea unei camere. Această decizie nu a fost a mea, ci a antrenorilor.

Dl. consilier local Boicu Bogdan – nu am spus că dvs. sunteți de vină, nu trebuia să se ajungă la așa o situație.

Dl. consilier local Macovei – cei care au rupt scaunele trebuie identificați și amendați. Un părinte merge să-și vadă copilul și să-l susțină, nu rupe scaune.

Dl. consilier local Iftime – trebuie făcute verificări și discuții mai ample.

Dl. primar – am invitat pe dl. Ieremia și pe dl. Popovici la ședința ordinară pentru a clarifica această situație, dar mi-au comunicat că nu pot să participe, deoarece au antrenament. Mi se pare o atitudine neclară din partea lor, dl. Ieremia susține că nu are de unde plăti acea taxă de 10 lei, deoarece nu vin toți copiii la antrenament.

Dl. Paziuc – băiatul meu este și el la fotbal și plătesc abonament lunar indiferent de câte ori merge.

Dl. primar – cât plătiți pe lună?

Dl. consilier local Paziuc – 120 lei.

Dl. primar – el primește lunar o sumă destul de mare și nu vrea să plătească acea taxă de 10 lei.

Dl. consilier local Boicu Bogdan – informațiile nu ajung tocmai cum trebuie la populație. Părinții mi-au spus la telefon că ei știu că dl. primar nu-i lasă să intre pe Stadion.

Dl. primar – cineva cu bună intenție folosește asemenea fraze de a denatura imaginea primăriei și a clubului. Știți prea bine că eu tot timpul am susținut sportul.

Dl. consilier local Iftime – trebuie să purtăm aceste discuții și cu ei de față. Am făcut parte din staful ASA Rarău și știu prea bine tot ce se întâmplă acolo, știu unde se duc banii și multe alte aspecte.

D-na. director Țîmpău – prezintă toate cheltuielile, tarifele și problemele cu care se confruntă Clubul Sportiv.

Dl. consilier local Iftime – ați dat în scris d-lui Ieremia tot ce are de plătit?

D-na. director Țîmpău – nu i-am dat în scris. Eu i-am detaliat în ce constă acea taxă.

Dl. consilier local Iftime – trebuiau anunțati de acea taxă atunci când s-a votat hotărârea.

Dl. consilier local Macovei – nu se percepe nicio taxă pentru formațiile care fac parte din clubul sportiv.

Dl. consilier local Iftime – câte secții sportive are CSM Rarăul?

Dl. consilier local Macovei – m-am interesat și am înțeles că la stat acum nu ai voie să angajezi. Sunt 3 – 4 secții care funcționează, antrenorii lucrează acum voluntar.

Dl. consilier local Iftime – îmi aduc aminte că d-na. director Țîmpău și-a luat angajamentul că în 3 luni vor fi funcționale și celelalte secții.

D-na. director Țîmpău – OUG din iunie nu ne-a permis să facem încadrări la stat. Am discutat cu mai mulți antrenori și nu vor angajare cu jumătate de normă, propun să schimbăm organigrama, ca să le dăm voie și lor să aleagă varianta cea mai bună pentru ei.

Dl. primar – vor fi invitați pentru următoarea ședință președinții celor 2 asociații pentru a dezbate toate problemele cu care ne confruntăm. I-am propus domnului Ieremia să treacă cu copiii sub coordonarea clubului și atunci suportăm noi toate cheltuielile, dar a refuzat.

Dl. consilier local Maftean – la blocul Turn nu se pot marca câteva parcări?

Dl. primar – au fost demolate toate garajele din zona respectivă și vor fi 50 de locuri de parcare. O să oferim locuri de parcare și celor de la blocul Turn care au mașini.

Dl. consilier local Maftean – nu este posibilitate să se facă parcări acolo?

Dl. primar – este stradă acolo și nu ne încadrăm.

Dl. consilier local Cîrmaci – au fost reabilitate multe străzi, dar ar trebui și strada Cucului, deoarece accesul este foarte greu. Dacă nu se poate asfalta, măcar să se pună niște pietriș.

Dl. primar – luna aceasta se va finaliza studiul de fezabilitate pentru asfaltarea celor 24 de străzi, imediat după aprobarea bugetului vom scoate la licitație asfaltarea străzilor. Axa 13 s-a scos din nou la licitație, deoarece nu s-a prezentant nimeni la prima licitație.

Dl. președinte de ședință – dă cuvântul invitaților din sală.

Dl. profesor Forfotă – adresează mulțumiri pentru sprijinul oferit de a participa la Cupa Mondială. Informează Consiliul Local că au obținut medalia de argint. Urează sănătate tuturor.

Dl. președinte de ședință – mulțumește pentru tot sprijinul acordat în cele 3 luni și urează mult succes d-lui președinte de ședință Boicu Bogdan.

Nemaifiind alte probleme, domnul preşedinte declară închise lucrările şedinţei ordinare.

Drept pentru care s-a încheiat prezentul proces-verbal.

Şedinţa se încheie la orele 1510.

|  |  |  |
| --- | --- | --- |
| **PREŞEDINTE DE ŞEDINŢĂ,**  **Berențan Corneliu - Petru** |  | **SECRETAR GENERAL,**  **Erhan Rodica**    **Întocmit,**  Ropcean Luminița Georgeta |